\NormalFont\ShortTitle{Knjiga proroka Ageja}

{\MT Knjiga proroka Ageja



\par }\ChapOne{1}{\SH Poziv na izgradnju Gospodnjeg Doma
\par }
{\PP \VerseOne{1}Druge godine cara Darija, u šestom mesecu prvog dana toga meseca, reč Gospodnja je došla preko proroka Ageja Zorovavelju, Salatilovom sinu koji je bio upravitelj Jude, i Prvosvešteniku Isusu, Josedekovom sinu. Poručila je:


\par }{\PP \VS{2}„Ovako kaže Gospod nad vojskama: ’Ovaj narod govori: „Nije vreme, još nije došlo vreme da se obnovi Dom Gospodnji!“’“


\par }{\PP \VS{3}I onda je došla reč Gospodnja preko proroka Ageja i poručila:

\VS{4}„A vama je vreme da živite u svojim sređenim kućama, a ovaj je Dom porušen?!“


\par }{\PP \VS{5}I zato ovako kaže Gospod nad vojskama: „Razmislite o svojim putevima!

\VS{6}Sejete mnogo, ali malo žanjete. Jedete, ali niste siti. Pijete, ali se niste napili. Oblačite se, ali vam nije toplo; a onaj koji je zaradio nadnicu, zaradio je za probušenu kesu.“


\par }{\PP \VS{7}Ovako kaže Gospod nad vojskama: „Razmislite o svojim putevima!

\VS{8}Na goru se popnite i građu donesite! Obnovite Dom da uživam u njemu, da proslavljen budem – kaže Gospod.

\VS{9}Mnogo ste očekivali, a eno, malo ste dobili! Ja oduvam to što u kuću unesete. A zašto? – govori Gospod nad vojskama. Zato što je moj Dom porušen, a svaki od vas svoju kuću kući!

\VS{10}Zato su se nad vama zatvorila nebesa, nema rose, a zemlja je uskratila svoj rod.

\VS{11}Prizvao sam sušu na zemlju, na gore, na useve, na novo vino, na ulje, na sve čime zemlja rađa, na ljude, na stoku i na sav trud ruku.“


\par }{\PP \VS{12}Zorovavelj, Salatilov sin i Prvosveštenik Isus, Josedekov sin, i sav preostali narod su poslušali glas Gospoda, Boga svoga, i sve reči proroka Ageja jer ga poslao Gospod Bog njihov. Narod je tada pokazao strahopoštovanje pred Gospodom.


\par }{\PP \VS{13}A Agej, glasnik Gospodnji, je preneo narodu poruku od Gospoda i rekao im: „Ja sam sa vama – govori Gospod.“

\VS{14}Gospod je pokrenuo duh u Zorovavelju, Salatilovom sinu, upravitelju Jude i duh u Prvosvešteniku Isusu, Josedekovom sinu, kao i duh u svem preostalom narodu. Naime, došli su u Dom Gospoda nad vojskama, Boga svoga, i prionuli na posao.

\VS{15}A to je bilo dvadeset četvrtog dana, šestog meseca druge godine cara Darija.




\par }\Chap{2}{\SH Obećanje slave novog Doma
\par }
{\PP \VerseOne{1}Dvadesetog dana sedmog meseca, reč Gospodnja je došla preko proroka Ageja. Poručila je:

\VS{2}„Kaži upravitelju Jude Zorovavelju, Salatilovom sinu, i Prvosvešteniku Isusu, Josedekovom sinu, i svem preostalom narodu:

\VS{3}’Ko je među vama preostalima video ovaj Dom u njegovoj pređašnjoj slavi? A kako vam sada izgleda? Zar sad nije kao ništa?

\VS{4}Zato sada, Zorovavelju, budi jak – govori Gospod. Budi jak, prvosvešteniče Isuse, sine Josedekov! Budi jak, sav narode zemlje – govori Gospod. Gradite, jer ja sam sa vama – govori Gospod nad vojskama.

\VS{5}Ovo je obećanje koje sam vam dao kada ste izašli iz Egipta: moj će Duh biti među vama. Ne plašite se!’


\par }{\PP \VS{6}Jer ovako kaže Gospod nad vojskama: ’Još jednom ću, i to uskoro, uzdrmati nebesa i zemlju, more i kopno!

\VS{7}Uzdrmaću sve narode pa će doći Čežnja\FTNT{*}{{\FR 2:7 }{\FT{Hristos.}}} svih naroda. Ispuniću ovaj Dom slavom – kaže Gospod nad vojskama.

\VS{8}Moje je srebro, a i zlato je moje – govori Gospod nad vojskama.

\VS{9}Slava ovog drugog Doma će biti veća od slave prethodnog – kaže Gospod nad vojskama. Daću mir mestu ovom – govori Gospod nad vojskama.’“


\par }{\SH Blagoslov za onečišćeni narod
\par }
{\PP \VS{10}Dvadeset četvrtog dana devetog meseca, druge godine Darijeve, reč Gospodnja je došla proroku Ageju i poručila:

\VS{11}„Ovako kaže Gospod nad vojskama: ’Pitaj sveštenike za Zakon i reci:

\VS{12}Evo, ako neko nosi žrtvu u skutu svojih haljina, i skutom svojim dotakne hleb, varivo, vino, ulje i ostalu hranu, hoće li se ona posvetiti?’“

\par }{\PP A sveštenici su odgovorili: „Neće.“


\par }{\PP \VS{13}Agej je uzvratio: „Ako se osoba onečišćena mrtvim telom dotakne svih tih stvari, hoće li se one onečistiti?“

\par }{\PP A sveštenici su odgovorili: „Onečistiće se.“


\par }{\PP \VS{14}A Agej je uzvratio: „Takav je ovaj narod i takvi su ovi ljudi preda mnom – govori Gospod – takav je sav trud njihovih ruku. Nečisto je sve što mi tamo prinose.


\par }{\PP \VS{15}Sada vas molim da srcem razmislite od danas pa unazad, od kada je polagan kamen za kamenom u Dom Gospodnji.

\VS{16}Od tog vremena kada bi neko na gomili očekivao dvadeset mera, bilo bi ih deset. A kada bi neko očekivao da iz vinske kace zagrabi pedeset naceđenih merica, bilo bi ih dvadeset.

\VS{17}Udarao sam vas i sva dela vaših ruku medljikom, kukoljem i gradom. I nijedan od vas mi se nije vratio – govori Gospod.

\VS{18}Srcem svojim razmislite od danas pa unazad, od dvadeset četvrtog dana devetog meseca do dana kada je osnovan Gospodnji Dom. Razmislite srcem svojim!

\VS{19}Naime, da li je zrno u ambaru? Pa ni loza, smokva, nar i maslina ne rađaju plodom.

\par }{\PP A od ovoga dana ja ću da blagoslovim!“


\par }{\SH Zorovavelj je Gospodnji pečatni prsten
\par }
{\PP \VS{20}Gospodnja reč je došla i drugi put Ageju dvadeset četvrtog dana tog meseca:

\VS{21}„Reci Zorovavelju, upravitelju Jude: ’Ja ću uzdrmati nebesa i zemlju!

\VS{22}Preturiću presto carstvima i uništiću snagu carstvima naroda. Prevrnuću bojna kola i njihove vozače pa će popadati konji i njihovi konjanici, i to svi do jednog od mača svog brata.


\par }{\PP \VS{23}Toga ću dana – govori Gospod nad vojskama – da te uzmem, o, Zorovavelju, Salatilov sine, slugo moj! Govori Gospod: učiniću te pečatnim prstenom jer sam te izabrao – govori Gospod nad vojskama.’“

\par }