\NormalFont\ShortTitle{Knjiga proroka Malahije}

{\MT Knjiga proroka Malahije



\par }\ChapOne{1}{\PP \VerseOne{1}Proroštvo reči Gospodnje o Izrailju preko Malahije:


\par }{\SH Izrailj sumnja u Božiju ljubav
\par }
{\PP \VS{2}„Voleo sam vas – kaže Gospod.

\par }{\PP A vi kažete: ’Kako si nas voleo?’

\par }{\PP Zar Isav nije Jakovljev brat? – govori Gospod. Jakova sam zavoleo,

\VS{3}a Isava zamrzeo i njegovu sam goru pretvorio u pustoš, i njegovo nasledstvo dao pustinjskim šakalima.“


\par }{\PP \VS{4}Jer Edom govori: „Satrti smo, ali ćemo se vratiti i obnoviti ruševine.“ Ovako kaže Gospod nad vojskama: „Oni neka grade, a ja ću da razgrađujem, pa će ih prozvati: opaka zemlja, narod na koji je Gospod doveka gnevan.

\VS{5}Videćete to svojim očima, pa ćete reći: ’Velik je Gospod i izvan granica Izrailja!’


\par }{\SH Kršenje saveza nečistim žrtvama
\par }
{\PP \VS{6}Sin poštuje oca i sluga gospodara svog, a ako sam ja otac gde je čast za mene? Ako sam ja gospodar gde je poštovanje za mene?

\par }{\PP To Gospod nad vojskama kaže vama, sveštenici, koji prezirete moje ime.

\par }{\PP Ali vi uzvraćate: ’A kako preziremo tvoje ime?’


\par }{\PP \VS{7}Vi donosite na moj žrtvenik nečisti hleb i još me pitate: ’Pa kako smo te onečistili?’ Tako što kažete: ’Gospodnji sto je prezira vredan!’

\VS{8}Zar nije zlo kada mi slepo prinosite na žrtvu? Zar nije zlo kada mi prinosite sakato i bolesno? Odnesi to upravitelju svome, hoće li odobriti? Hoće li te pogledati? – kaže Gospod nad vojskama.“


\par }{\PP \VS{9}Vapite sad, molim vas, licu Božijem, vi sveštenici: „Smiluj nam se!“ „Pa kako da vas pogleda sa tim što vam je u rukama? – kaže Gospod nad vojskama.


\par }{\PP \VS{10}Koji od vas će da zatvori vrata da moj žrtvenik ne gori uzalud? Ja ne uživam u vama – kaže Gospod nad vojskama – i iz vaših ruku ne prihvatam prinos.

\VS{11}Jer od izlaska sunca pa do njegovog zalaska moje je ime veliko među narodima. Na svakom se mestu u moje ime prinosi tamjan i čista žitna žrtva jer je moje ime veliko među narodima – kaže Gospod nad vojskama.


\par }{\PP \VS{12}A vi to skrnavite kada govorite: ’Gospodnji sto je nečist! Prezira je vredna njegova žrtva, njegova hrana!’

\VS{13}Kažete: ’Eh, kakvo umaranje!’ Uzdišete zbog toga – kaže Gospod nad vojskama.

\par }{\PP I još donosite ukradene, sakate i bolesne životinje kao prinos. Zar da prihvatim to iz vaših ruku? – kaže Gospod.

\VS{14}Neka je proklet prepredenjak koji ima muško u svom stadu i koji ga zavetuje, ali žrtvuje Gospodu sakato. Jer ja sam veliki car – kaže Gospod nad vojskama – i strašno je ime moje među narodima!




\par }\Chap{2}{\SH Dodatne opomene sveštenicima
\par }
{\PP \VerseOne{1}Sveštenici, evo sada i za vas zapovesti:

\VS{2}Ako ne poslušate, ako srcem ne žudite da imenu mome date slavu – kaže Gospod nad vojskama – prokletstvo ću poslati na vas. Prokleću i blagoslove vaše, kako sam ih i prokleo, jer niste srcem žudili.


\par }{\PP \VS{3}Evo, pokaraću vam potomke, a vama ću lica zamazati iznutricama, otpacima vaših prazničnih žrtava, da vas takve odvedu.

\VS{4}I tada ćete znati da sam ja ovako zapovedio za vas, da bi važio moj savez sa Levijem – kaže Gospod nad vojskama.

\VS{5}A moj savez sa njim je bio u životu i miru koji sam mu dao da bi me poštovao. I on mi je čast odavao i strahovao od mog imena.

\VS{6}Poučavao je istinit Zakon i nije govorio nepravdu. Živeo je sa mnom spokojno i pravedno i mnoge je odvratio od greha.


\par }{\PP \VS{7}Jer bi usta sveštenika trebalo da čuvaju znanje, da ljudi od njega traže pouku jer je on glasnik Gospoda nad vojskama.

\VS{8}Ali vi ste skrenuli sa tog puta pa ste mnoge sapleli da krše Zakon i Levijev savez – kaže Gospod nad vojskama.

\VS{9}Zato sam vas učinio prezrenim i poniženim pred svim narodima, jer se niste držali mojih puteva i gledali ste ko je ko u stvarima Zakona.“


\par }{\SH Kršenje saveza razvodom
\par }
{\PP \VS{10}Nemamo li svi mi jednog oca? Nije li nas jedan Bog stvorio? Zašto izneveravamo jedni druge i skrnavimo savez svojih otaca?


\par }{\PP \VS{11}Juda je neveran, a u Izrailju i u Jerusalimu je počinjena gadost, zato što je Juda oskrnavio Gospodnje Svetilište koje je on voleo i oženio ćerku tuđinskog boga.

\VS{12}Neka Gospod iz Jakovljevih šatora istrebi svakog ko to čini, i ko je budan i ko odgovara, i ko prinosi žrtvu Gospodu nad vojskama.


\par }{\PP \VS{13}A i ovo još radite: suzama zalivate žrtvenik Gospodnji, vapite i stenjete. Zato se on ne osvrće na žrtve i ne uživa u vašim prinosima.

\VS{14}A vi pitate: „Zašto?“ Zato što je Gospod svedok između tebe i žene iz mladosti tvoje kojoj si neveran, a ona ti je prijatelj i zakonita žena.


\par }{\PP \VS{15}Zar ih on nije stvorio kao jedno? Nije li u njemu ostatak duha? A čemu jedno? Teži Božijem potomstvu. Zato čuvajte pomno duh svoj i ne varajte ženu iz mladosti svoje.


\par }{\PP \VS{16}„Čovek što mrzi ženu svoju i razvodi se – kaže Gospod, Bog Izrailjev – zlostavlja onu koju bi trebalo da štiti – govori Gospod nad vojskama.“

\par }{\PP Zato čuvajte pomno duh svoj i ne budite neverni.


\par }{\SH Kršenje saveza nepravdom
\par }
{\PP \VS{17}Dodijali ste Gospodu svojim izjavama.

\par }{\PP Ali vi pitate: „Kako smo to dodijali?“

\par }{\PP Tako što govorite: „Pred Gospodom je dobar svako ko zlo čini. On uživa u takvima.“ Ili: „Gde je taj Bog pravde?“




\par }\Chap{3}{\PP \VerseOne{1}„Evo, šaljem poslanika svoga koji će mi put pripraviti. Gospod, onaj koga tražite, će iznenada doći u svoj hram, i poslanik saveza kome se radujete. Evo, on dolazi“ – kaže Gospod nad vojskama.


\par }{\PP \VS{2}Ali ko će da izdrži dan u koji dolazi? Ko će da opstane kada se pojavi? Jer on je kao kovačev plamen i kao suknareva ceđ.

\VS{3}I on će sesti da pretopi, da pročisti srebro i pretopi Levijeve sinove. Pročistiće ih kao zlato i kao srebro da bi u pravednosti Gospodu doneli prinos.

\VS{4}Tako će Gospodu biti mio prinos Jude i Jerusalima, kao u davna vremena i pređašnjim godinama.


\par }{\PP \VS{5}„Dolazim da vam sudim, da budem hitar svedok protiv vračara, protiv preljubnika, protiv krivokletnika, protiv onih što zakidaju nadničara, tlače udovicu i siroče, protiv onih koji obespravljuju pridošlicu, a mene se ne boje“ – kaže Gospod nad vojskama.


\par }{\SH Uskraćivanje desetka krši savez
\par }
{\PP \VS{6}„Jer ja, Gospod, se ne menjam i zato vi, sinovi Jakovljevi, niste skončali!

\VS{7}Još od vremena svojih predaka ste se okrenuli od mojih uredbi i niste ih držali. Vratite se meni da se i ja vama vratim – kaže Gospod nad vojskama.

\par }{\PP A vi uzvraćate: ’Kako da se vratimo?’


\par }{\PP \VS{8}Potkrada li čovek Boga? A vi mene potkradate.

\par }{\PP I još pitate: ’A kako te potkradamo?’

\par }{\PP Kroz desetke i prinose!

\VS{9}Prokletstvom ste vezani! Potkrali ste me, vi, sav narod.

\VS{10}Donesite sve desetke u riznicu Doma. Neka u mom Domu bude hrane pa me u tome oprobajte – kaže Gospod nad vojskama. Neću li vam otvoriti okna na nebesima i izliti na vas obilje blagoslova?

\VS{11}Zbog vas ću da odstranim štetočine, pa vam neće uništavati rod na njivi, neće vam se izjaloviti loza u polju – kaže Gospod nad vojskama.

\VS{12}Svi će vas narodi zvati blaženima jer ćete živeti u predivnoj zemlji – kaže Gospod nad vojskama.


\par }{\SH Izrailj oholo govori protiv Boga
\par }
{\PP \VS{13}Protiv mene ste rekli teške reči – kaže Gospod.

\par }{\PP Ali vi uzvraćate: ’A šta smo to rekli protiv tebe?’


\par }{\PP \VS{14}Rekli ste: ’Uludo je da se Bogu služi! Kakve je korist od toga što držimo njegove zapovesti i hodamo snuždeni zbog Gospoda nad vojskama?

\VS{15}Sada blaženima zovemo gorde, a zlikovci su se osilili. Još su i pošteđeni, a Boga su iskušavali!’“


\par }{\SH Verni ostatak
\par }
{\PP \VS{16}Tada su međusobno razgovarali bogobojazni, svako sa bližnjim svojim. Gospod je to pogledao i saslušao. Onda je pred njim zapisana knjiga za spomen za bogobojazne i za one koji cene njegovo ime.


\par }{\PP \VS{17}„Oni će meni pripasti – kaže Gospod nad vojskama – u danu kad načinim dragocenu svojinu. Smilovaću im se kao što se čovek smiluje svom sinu koji mu služi.

\VS{18}Tada ćete se vratiti i razlikovaćete pravednika od zlikovca, onoga koji služi Bogu od onoga koji mu ne služi.




\par }\Chap{4}{\SH Sud i obnova saveza
\par }
{\PP \VerseOne{1}Gle! Evo dana što dolazi, zažaren kao peć, kada će svi gordi i svi zlotvori biti kao strnjika. Spržiće ih dan što dolazi – kaže Gospod nad vojskama – pa im ni koren ni granu neće ostaviti.

\VS{2}A vama koji strepite od moga imena svanuće sunce pravednosti sa zracima zdravlja, i vi ćete izlaziti i poskakivati kao tovna telad.

\VS{3}Izgazićete zlikovce, pepeo će biti pod tabanima vaših nogu onog dana koji spremam – kaže Gospod nad vojskama.


\par }{\PP \VS{4}Pamtite Zakon mog sluge Mojsija, i uredbe i propise što sam mu zapovedio na Horivu za sav Izrailj.


\par }{\PP \VS{5}Evo, šaljem vam proroka Iliju pre nego dođe veliki i strašni dan Gospodnji.

\VS{6}On će da okrene srce otaca prema sinovima i srce sinova prema očevima, da ne bih došao i udario zemlju kletim uništenjem.“

\par }