\NormalFont\ShortTitle{2. Petrova}

{\MT Druga Petrova poslanica



\par }\ChapOne{1}{\PP \VerseOne{1}Simon Petar, sluga i apostol Isusa Hrista, pozdravlja one koji su pravednošću našega Boga i Spasitelja Isusa Hrista, primili istu dragocenu veru kao i mi.


\par }{\PP \VS{2}Milost vam i mir u izobilju poznanjem Boga i Isusa, Gospoda našega.


\par }{\SH Život dostojan Božijeg poziva
\par }
{\PP \VS{3}Njegova božanska sila dala nam je sve što je potrebno za život u pobožnosti, kroz poznanje onoga koji nas je pozvao svojom slavom i dobrotom.

\VS{4}Time nam je darovao dragocena i velika obećanja da pomoću njih umaknemo pokvarenim željama koje vladaju u svetu, te postanemo učesnici u božanskoj prirodi.


\par }{\PP \VS{5}Zato uložite sav trud da svoju veru udružite sa dobrotom, dobrotu sa znanjem,

\VS{6}znanje sa uzdržljivošću, uzdržljivost sa postojanošću, postojanost sa pobožnošću,

\VS{7}sa pobožnošću bratoljublje, a sa bratoljubljem ljubav.

\VS{8}Jer ako posedujete ove
{\ADD{vrline}} i razvijate ih, nećete biti besposleni i neplodni u poznanju Gospoda našeg Isusa Hrista.

\VS{9}A ko tih
{\ADD{vrlina}} nema, taj je slep i kratkovid, jer je zaboravio da je bio očišćen od svojih pređašnjih greha.


\par }{\PP \VS{10}Zato, braćo, uložite truda da svojim životom potvrdite da vas je Bog pozvao i izabrao; ako tako činite, nikada nećete posrnuti.

\VS{11}Tako će vam se, naime, velikodušno obezbediti siguran ulazak u večno Carstvo Gospoda našega i Spasitelja Isusa Hrista.


\par }{\PP \VS{12}Zato ću nastojati da vas uvek podsećam na sve to, iako vi to već znate i utvrđeni ste u istini koju ste primili.

\VS{13}Smatram ispravnim da vas, dok sam još u ovom telu, budim svojim podsećanjem.

\VS{14}Znam, naime, da ću ubrzo odložiti ovaj moj šator, kao što mi je to obznanio naš Gospod Isus Hristos.

\VS{15}Zato ću se neštedimice truditi da se vi i posle mog odlaska sećate ovih stvari.


\par }{\SH Pouzdanost apostolskog svedočanstva
\par }
{\PP \VS{16}Jer, mi vam nismo obznanili silu i dolazak Gospoda našeg Isusa Hrista služeći se mudro smišljenim pričama, nego na osnovu toga što smo bili svedoci njegovog veličanstva.

\VS{17}Jer kada je primio čast i slavu od Boga Oca, začuo se glas
{\ADD{Boga koji je}} veličanstven u svojoj slavi: „Ovo je Sin moj voljeni, koji mi je po volji!“

\VS{18}Mi smo čuli da je taj glas došao s neba kad smo bili s njim na Svetoj gori.


\par }{\PP \VS{19}Po tome znamo da je poruka proroka pouzdana. Dobro je što se te poruke pažljivo držite, kao svetiljke koja svetli u mraku, dok ne svane dan i zvezda Danica ne zasvetli u vašim srcima.

\VS{20}A pre svega znajte da se nijedno proroštvo Pisma ne može tumačiti samovoljno.

\VS{21}Naime, nijedno proroštvo nije poteklo od ljudske volje, nego su Duhom Svetim pokrenuti ljudi govorili od Boga.




\par }\Chap{2}{\SH Lažnih učitelja se treba čuvati
\par }
{\PP \VerseOne{1}Naime, među narodom bilo je i lažnih proroka, kao što će i među vama biti lažnih učitelja, koji će unositi pogubna učenja i poricati Gospodara koji ih je otkupio. Tako će na sebe navući brzu propast.

\VS{2}Ipak, mnogi će se povesti za njihovom raskalašnošću, pa će se zbog njih zlo govoriti o Putu istine.

\VS{3}Vođeni pohlepom, oni će vas obmanjivati svojim izmišljotinama i iskorišćavati vas. Njihova osuda je odavno na snazi, i njihova propast neumorno čeka.


\par }{\PP \VS{4}Jer Bog nije poštedeo ni anđele koji su sagrešili, nego ih je okovane bacio u mračno Podzemlje, gde su predati da se čuvaju za Sud.

\VS{5}Bog nije poštedeo ni stari svet, nego je sručio potop na bezbožne ljude, ali je spasao Noja, propovednika pravednosti, uz sedmoro njih.

\VS{6}Tako je i gradove Sodomu i Gomoru osudio na propast i uništio ih ognjem, učinivši ih primerom za ostale bezbožnike.

\VS{7}Ipak, izbavio je pravednog Lota kojeg je mučio razvratni život razuzdanih ljudi.

\VS{8}Živeći među njima, njegova pravedna duša je patila, dok je dan za danom gledao i slušao njihova bezakonička dela.

\VS{9}Gospod, dakle, zna kako da pobožne izbavi od iskušenja, i da nepravedne drži pod kaznom za Sudnji dan,

\VS{10}posebno one koji se povode za prljavim strastima tela i preziru gospodstvo.

\par }{\PP To su drski i uobraženi ljudi koji se ne ustežu od vređanja slavnih.

\VS{11}Pa čak ni anđeli, iako veći po sili i snazi, ne iznose uvredljive optužbe protiv njih pred Gospodom.


\par }{\PP \VS{12}Ti ljudi su kao nerazumne životinje, bića koja žive po nagonu prirode, rođena za lov i ubijanje, jer ne znaju koga vređaju. Stoga će kao životinje i biti istrebljeni,

\VS{13}snoseći kaznu za svoju nepravednost. Oni čine razvrat usred bela dana i nalaze uživanje u tome. Pogani su i bestidnici! Uživaju u svojim obmanama, bančeći na vašim gozbama.

\VS{14}Oči su im pune preljube, nezasite greha. Oni love kolebljive duše. Srce im je izvežbano pohlepom.
{\ADD{Božija}} kletva leži na njima!

\VS{15}Zastranili su, napustivši pravi put, te krenuli putem Valama, sina Veorova, kojem je omilela plata za nepravedno delo.

\VS{16}Međutim, bio je ukoren za svoj prestup; nemušta magarica je progovorila ljudskim glasom i sprečila prorokovu ludost.


\par }{\PP \VS{17}Oni su kao presahli izvori i kao oblaci gonjeni olujom. Za njih je pripremljena najcrnja tama.

\VS{18}Oni, naime, visokoparnim jezikom propovedaju besmislice, te telesnim strastima i porocima mame one koji su tek pobegli od onih koji žive u zabludi.

\VS{19}Obećavaju im slobodu, a sami su robovi pokvarenosti. Naime, svako je rob onoga čime je svladan.

\VS{20}Jer, ako se oni koji su pobegli od pokvarenosti ovog sveta upoznavši Gospoda našeg i Spasitelja Isusa Hrista, ponovo upliću u njih i podležu im, njihovo poslednje stanje postaje gore nego prethodno.

\VS{21}Za njih bi bilo bolje da nikad nisu ni upoznali put pravednosti, nego što su se, upoznavši ga, odvratili od svete zapovesti koja im je predata.

\VS{22}Njima se dogodilo ono što kaže istinita poslovica: „Vratio se pas na svoju bljuvotinu“ i „okupana svinja vraća se u blato da se valja.“




\par }\Chap{3}{\SH Nada za hrišćane u (duhovnom) razvoju
\par }
{\PP \VerseOne{1}Voljeni
{\ADD{moji}}, ovo je već druga poslanica koju vam pišem. U njima svojim podsećanjem budim vaš zdrav razum,

\VS{2}da biste se setili reči koje su sveti proroci govorili, i zapovesti našega Gospoda i Spasitelja koje su vam apostoli predali.


\par }{\PP \VS{3}Pre svega, treba da znate da će se u poslednja vremena pojaviti podrugljivci koji će živeti po sopstvenim željama. Oni će se rugati

\VS{4}i govoriti: „Nije li on obećao da će se vratiti? Pa gde je onda? Jer i naši preci su pomrli, a sve je isto od kako je svet stvoren.“

\VS{5}Oni svesno zanemaruju da su u davna vremena nebesa bila stvorena po reči Božijoj, i da se po istoj reči zemlja pojavila iz vode, te opstoji pomoću vode,

\VS{6}a vodom je i tadašnji svet bio poplavljen i uništen.

\VS{7}A sadašnje nebo i zemlja su istom Božijom rečju ostavljeni za uništenje. Oni se čuvaju za Sudnji dan kada će bezbožnici biti uništeni.


\par }{\PP \VS{8}Ali ne gubite iz vida, voljeni
{\ADD{moji}}, da je za Gospoda jedan dan kao hiljadu godina, a hiljadu godina kao jedan dan.

\VS{9}Gospod ne odlaže da ispuni obećanje, kako neki misle, nego je strpljiv prema vama, jer ne želi da iko propadne, nego da se svi pokaju.


\par }{\PP \VS{10}Jer dan Gospodnji će doći kao lopov, i tada će nebesa sa silnom bukom nestati, i nebeske sile biti ognjem uništene, a zemlja sa svim što je na njoj biti opustošena.


\par }{\PP \VS{11}Budući da će se sve ovo dogoditi na ovakav način, kako tek sveto i pravedno morate da živite vi,

\VS{12}koji očekujete i požurujete dolazak Dana Božijeg, kada će se nebesa u plamenu raspasti i nebeske sile zažarene rastopiti.

\VS{13}A mi po Božijem obećanju očekujemo nova nebesa i novu zemlju, gde pravednost prebiva.


\par }{\SH Završne opomene
\par }
{\PP \VS{14}Stoga, voljeni
{\ADD{moji}}, ne štedite truda da se nađete neokaljani i besprekorni pred
{\ADD{Bogom}} i da budete u miru
{\ADD{sa njim}}.

\VS{15}Smatrajte da je vaše spasenje u Gospodnjem strpljenju, kao što vam je i naš voljeni brat Pavle po danoj mu mudrosti pisao.

\VS{16}On o tome govori u svim svojim poslanicama. U njima ima nekih teško razumljivih stvari, koje neupućeni i nepostojani naopako tumače. Oni to čine i sa ostalim mestima u Pismu, na svoju sopstvenu propast.


\par }{\PP \VS{17}Prema tome, voljeni moji, pošto ste unapred upozoreni, čuvajte se da vas ne zavede zabluda bezakonika, te da izgubite postojanost.

\VS{18}Rastite, stoga, u milosti i poznanju Gospoda našeg i Spasitelja Isusa Hrista. Njemu
{\ADD{neka je}} slava sada i do Dana večnosti. Amin.

\par }