\NormalFont\ShortTitle{Titu}

{\MT Poslanica Titu



\par }\ChapOne{1}{\SH Uvod
\par }
{\PP \VerseOne{1}{\ADD{Od}} Pavla, sluge Božijeg i apostola Isusa Hrista.

\par }{\PP Bog me je izabrao da podstaknem veru izabranika Božijih i njihovo znanje o istini koja je u saglasnosti sa pobožnošću,

\VS{2}koja se temelji na nadi u večni život. Bog koji ne laže obećao je ovaj život pre početka vremena,

\VS{3}a u svoje vreme objavio svoju reč kroz službu propovedanja koja mi je poverena naredbom našeg Spasitelja, Boga.


\par }{\PP \VS{4}Titu,
{\ADD{mom}} pravom detetu u zajedničkoj veri. Milost
{\ADD{ti}} i mir od Boga Oca i Hrista Isusa, našeg Spasitelja.


\par }{\SH Titova služba na Kritu
\par }
{\PP \VS{5}Ostavio sam te na Kritu da urediš što je nedovršeno, i da postaviš starešine po gradovima, prema uputstvima koja sam ti dao.

\VS{6}{\ADD{Starešina}} treba da je besprekoran, jedne žene muž, da ima verujuću decu, kojoj se ne prigovara da su raskalašna i neposlušna.

\VS{7}Jer budući da nadglednik vrši službu upravljanja koju mu je poverio Bog, on treba da je besprekoran, a ne samoživ, ni razdražljiv, ni sklon piću, ni nasilnik, niti lakom na nepošten dobitak.

\VS{8}Naprotiv, on treba da je gostoljubiv, da voli dobro, da je razuman, pravedan, posvećen, uzdržljiv.

\VS{9}On treba da se čvrsto drži pouzdane poruke
{\ADD{našeg}} učenja, da bude u stanju da opominje sa zdravim učenjem, i da uverava one koji se protive učenju.


\par }{\PP \VS{10}Ima, naime, mnogo neposlušnih, koji govore besmislice, te zavode druge, naročito oni od obrezanih.

\VS{11}Ovima treba zapušiti usta, jer unose pometnju u cele porodice učeći što ne treba, sve zarad nepoštenog dobitka.

\VS{12}Jedan od njih, njihov sopstveni prorok, reče: „Krićani su vazda lažljivci, zle zveri, i lenji trbusi.“

\VS{13}Ova izjava je istinita. Zbog toga ih strogo opominji da budu zdravi u veri,

\VS{14}da ne obraćaju pažnju na judejske priče i zapovesti ljudi koji odbacuju istinu.

\VS{15}Čistima je sve čisto, a opoganjenima i nevernima ništa nije čisto, nego su im um i savest opoganjeni.

\VS{16}Oni ispovedaju da poznaju Boga, ali ga se svojim delima odriču. Oni su gnusni i neposlušni ljudi, nesposobni za bilo kakvo dobro delo.




\par }\Chap{2}{\SH Život u skladu sa učenjem
\par }
{\PP \VerseOne{1}A ti govori ono što je u skladu sa zdravim učenjem:

\VS{2}da starci budu trezveni, čestiti, razumni, zdravi u veri, ljubavi, i strpljivosti.


\par }{\PP \VS{3}Starice takođe neka se ponašaju kako to priliči posvećenim ženama: da ne ogovaraju, da se ne odaju mnogom vinu, nego da poučavaju što je dobro.

\VS{4}Onda neka savetuju mlade žene kako da vole svoje muževe i svoju decu,

\VS{5}da budu razumne, čiste, dobre domaćice, pokorne svojim muževima, da se reč Božija ne bi ružila.


\par }{\PP \VS{6}Takođe opominji i mladiće da budu razumni.

\VS{7}U svemu se pokaži primerom čineći dobra dela, budi iskren i ozbiljan u učenju
{\ADD{koje izlažeš}}.

\VS{8}Neka tvoje reči budu zdrave i bez prigovora, da se protivnik zastidi nemajući šta loše da kaže o nama.


\par }{\PP \VS{9}Robovi da se u svemu pokoravaju svojim gospodarima, da im ugađaju, da im ne protivreče

\VS{10}i ne potkradaju ih, nego da se u svemu pokažu odanima i dobrima, tako da u svemu krase učenje Spasitelja, našeg Boga.


\par }{\PP \VS{11}Jer Bog je otkrio svoju milost radi spasenja svih ljudi.

\VS{12}Ona nas odgaja da odbacimo bezbožnost i svetovne želje, te da živimo razumno, pravedno i pobožno u ovom svetu,

\VS{13}očekujući blaženu nadu i slavno pojavljivanje našega velikoga Boga i Spasitelja Isusa Hrista.

\VS{14}On je dao sebe za nas da nas otkupi od svakog bezakonja i da za sebe očisti izabrani narod koji predano čini dobro.


\par }{\PP \VS{15}Ovo govori i napominji, koristeći puno pravo da koriš. Niko neka te ne prezire.




\par }\Chap{3}{\SH Dužnosti verujućih
\par }
{\PP \VerseOne{1}Podsećaj ih da se pokoravaju vladarima i vlastima, da budu poslušni, i spremni na svako dobro delo.

\VS{2}{\ADD{Takođe ih podsećaj}} da ni o kome ne govore ružno, da se ne svađaju, da budu trpeljivi, da pokazuju blagost prema svim ljudima.


\par }{\PP \VS{3}Jer i mi smo nekada bili nerazumni, neposlušni, zavedeni, robovi svakovrsnih želja i požuda svake vrste, provodeći život u zlobi i zavisti, omrznuti i mrzeći jedni druge.

\VS{4}A kada je naš Spasitelj Bog pokazao svoju dobrotu i čovekoljublje,

\VS{5}on nas je i spasao, ali ne na osnovu pravednih dela koja smo mi učinili, nego na osnovu svoga milosrđa, tako što nas je oprao vodom novog rođenja i obnovio nas Svetim Duhom.

\VS{6}Njega je Bog bogato izlio na nas posredstvom Isusa Hrista, našeg Spasitelja,

\VS{7}da bismo, pošto nas je učinio pravednima pred sobom, primili u posed večni život kome se nadamo.


\par }{\PP \VS{8}Ovo je istinita reč, i zato želim da to ustrajno napominješ, tako da se oni koji su poverovali Bogu trude da čine dobra dela i da u tome prednjače. Ovo je dobro i korisno ljudima.

\VS{9}Izbegavaj besmislene rasprave i rodoslovlja, kao i svađe i prepirke oko Zakona, jer su beskorisne i bezvredne.

\VS{10}A krivoverca nakon drugog upozorenja isključi,

\VS{11}znajući da je izopačen i da greši. Takav je samog sebe osudio.


\par }{\SH Završne poruke i pozdrav
\par }
{\PP \VS{12}Kad ti pošaljem Artema ili Tihika, potrudi se da dođeš k meni u Nikopolj, jer sam odlučio da tamo provedem zimu.

\VS{13}Zinu pravnika i Apolosa brižljivo opremi za put, da ni u čemu ne oskudevaju.

\VS{14}A naši neka se uče da prednjače u dobrim delima gde za to postoji potreba, da ne bi bili besplodni.


\par }{\PP \VS{15}Pozdravljaju te svi koji su ovde sa mnom. Pozdravi sve koji nas vole u veri. Milost
{\ADD{neka je}} sa svima vama.

\par }